## El Circuit Ricardo Tormo celebra l’inici de la ‘NASCAR’ europea

*** Les carreres de camions i la Copa ‘Racer Confortauto’ completen el programa de carreres
* L’avanç de les obres de reconstrucció del Circuit permet per primera vegada un aforament major durant tot el cap de setmana**

El Circuit Ricardo Tormo celebra este cap de setmana la dotzena edició del València ‘Nascar’ Fest, la primera cita del calendari 2025 de l’Euro ‘Nascar’.

Les populars carreres americanes celebraran un any més la seua única cita espanyola els dies 12 i 13 d’abril en el traçat de Cheste que, a més, acollirà l’inici de la temporada de la Copa ‘Racer Confortauto’ i el Campionat d’Espanya de Carreres de Camions amb els més pesats de l’asfalt en competició.

L’acció començarà el divendres amb els entrenaments lliures. En la jornada del dissabte arribaran les primeres carreres a la vesprada amb la prova de ‘Nascar’ Pro a les 14:25 hores i la ‘Nascar’ Open a les 17:10 hores i dos carreres de camions a les 15:30 i a les 18:05 hores.

El diumenge es duran a terme un total de set carreres des de les 09:30 amb dos proves de Camions, altres dos de ‘Nascar’ i tres mànegues de la Copa ‘Racer Confortauto’.

Les entrades estan disponibles en la pàgina web del [Circuit](http://www.circuitricardotormo.com/) que amb l’avanç de les obres de reconstrucció de l’aparcament tindrà l’oportunitat de donar cabuda a un nombre major d’espectadors, encara que es mantenen les restriccions d’aforament. Totes les entrades donaran accés a la tribuna de boxs i al pàdoc i, a més, els aficionats tindran l’oportunitat de visitar la graella d’eixida d’una de les carreres de ‘Nascar’ cada dia.

Fecha: 09/04/2025